Številka: 1004-59/2024-1

Datum: 28. 02. 2024

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) **Finančna uprava Republike Slovenije,** objavlja interni natečaj za zasedbo dveh prostih delovnih mest:

**na Generalnem finančnem uradu**

**VIŠJI FINANČNI SVETOVALEC INŠPEKTOR SPEICALIST (šifra 1119)** v Upravi za nadzor, Sektorju za analize in izmenjavo informacij, Oddelku za analize

Naloge na uradniškem delovnem mestu se opravljajo v nazivu višji finančni svetovalec inšpektor specialist II, I.

Osnovni plačni razred delovnega mesta je 40. plačni razred, to je 2.124,46 EUR bruto.

***Pogoji za zasedbo delovnega mesta:***

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 5 let delovnih izkušenj na zahtevani stopnji izobrazbe.

***Posebni pogoji in dodatna znanja:***

* obvezno usposabljanje za imenovanje v naziv,
* strokovni izpit iz upravnega postopka druge stopnje,
* strokovni izpit po Zakonu o finančni upravi:
* splošni strokovni izpit za opravljanje nalog finančne uprave – opravi se lahko v 6 mesecih po premestitvi na delovno mesto ter
* strokovni izpit za finančni nadzor I. stopnje – opravi se lahko v 1 letu po premestitvi na delovno mesto.

***Zaželena znanja in kompetence:***

* poznavanje baz podatkov (Oracle, MS SQL);
* dobro poznavanje poizvedovalnega jezika SQL;
* pripravljenost za delo in razvoj z analitskimi orodji QlikView, QlikSense, BOBJ itd.
* napredno znanje Excela;
* pripravljenost za delo v skupini.

***Konkretne naloge:***

* delo na področju poslovne analitike;
* priprava poizvedb in najzahtevnejših analiz in izpisov iz različnih področjih FURS;
* razvijanje novih objektov v okviru analitskega orodja QlikSense;
* pomoč in administracija uporabnikov na analitskih orodjih;
* sodelovanje v delovnih in projektnih skupinah znotraj in izven FURS;
* samostojno opravljanje drugih zahtevnejših nalog in nalog po določitvi neposredne vodje.

***Opis nalog iz sistemizacije:***

* koordiniranje in sodelovanje pri izvajanju finančnega nadzora in kontrol
* izvajanje zahtevnejših ciljno usmerjenih analiz;
* podpora pooblaščenim uradnim osebam pri načrtovanju nadzora;
* razvijanje novih analitskih orodij in metod;
* zbiranje, iskanje in analiziranje novih pojavnih oblik nepravilnosti;
* opravljanje najzahtevnejših del v zvezi z zbiranjem, obdelavo in izmenjavo operativnih preiskovalnih informacij in podatkov;
* preprečevanje in odkrivanje prekrškov ter kaznivih dejanj za nadzor katerih je pristojna finančna uprava;
* sodelovanje z ostalimi OE, drugimi organi in organizacijami;
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

Javni uslužbenci, ki se bodo prijavili na prosto delovno mesto, **morajo imeti sklenjeno delovno razmerje za nedoločen čas, na uradniškem delovnem mestu v organih državne uprave ali drugih organih**, ki so po sporazumu z Vlado RS vstopili v interni trg dela.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/](http://www.uradni-list.si/1/objava.jsp?sop=2007-01-3411)03, s spremembami in dopolnitvami), se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

**Prijava mora vsebovati:**

1. izjavo kandidata o nazivu delovnega mesta, ki ga zaseda ter naziv organa, v katerem ima sklenjeno delovno razmerje,
2. izjavo kandidata, da ima sklenjeno delovno razmerje za nedoločen čas in da zaseda uradniško delovno mesto,
3. pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
4. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
5. pisno izjavo kandidata o opravljenem obveznem usposabljanju za imenovanje v naziv,
6. pisno izjavo kandidata o opravljenem strokovnem izpitu iz upravnega postopka druge stopnje,
7. pisno izjavo kandidata, da za namen natečajnega postopka dovoljuje Finančni upravi Republike Slovenije pridobitev podatkov iz zgoraj navedenih izjav, iz centralne kadrovske evidence oziroma iz kadrovske evidence organa, v katerem opravljate delo.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava naj vsebuje kratek življenjepis, kjer uslužbenec opiše vsa področja dela, ki jih je do sedaj pokrival. Kandidat naj v prijavi poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi priloženih dokazil oziroma v skladu z merili in metodami.

Izbran kandidat bo premeščen na delovno mesto za nedoločen čas, s polnim delovnim časom.

Kandidat, v roku **8 dni** po objavi, vloži prijavo v pisni obliki (lahko na priloženem obrazcu [Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev), ki jo pošlje na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

**Prijave se pošljejo na naslov:** Finančna uprava RS, Generalni finančni urad, Šmartinska cesta 55, 1000 Ljubljana ali na gfu.fu@gov.si.

Za dodatne informacije o vsebini dela se lahko obrnete na ga. Jano Nagode, tel.: 01/478-2802.

Za dodatne informacije o formalni izvedbi izbirnega postopka se lahko obrnete na ga. Kristino Korošec Klarić, tel.: 01/478-2727.

Obvestilo o končanem izbirnem postopku bo objavljeno na spletnem portalu GOV.SI - [Delovna mesta | GOV.SI](https://www.gov.si/zbirke/delovna-mesta/).

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Peter Grum, generalni direktor

Objava:

* portal GOV.si

Priloga:

* vloga za zaposlitev in izjava